ઉમેદવારી પત્ર ભરવાનો આગલા દિવસે મોડી રાત્રે ભારે મથામણ પછી AICCતરફથી ઉમેદવારો જાહેર થતાં ગુજરાત કોંગ્રેસમાં હડકંપ મચી ગયો હતો કારણ કે આ નામો ની તો ક્યારેય કોઈએ કલ્પના કરી ન હતી અલબત કોંગ્રેસના આદિવાસી ધારા સભ્યો અને આગેવાનો તરફથી થોડા સમય અગાઉ રજુઆત થઈ હતી કે રાજ્યમાં ૨૭ અનુસુચિત જનજાતિની અનામત વિધાનસભા બેઠકો પૈકી ૧૬ બેઠકો કોંગ્રેસે મેળવી છે ત્યારે આદિજાતિમાંથી કોઈ એક આગેવાન રાજ્યસભા બેઠક માટે પસંદ થવો જોઈએ.